b"\n_START_ARTICLE_\nSkelund\n_START_SECTION_\nHistorie\n_START_PARAGRAPH_\nSkelund er en gammel by der stammer tilbage fra 1200-tallet. Skelund har indtil 1850'erne best\xc3\xa5et mest af g\xc3\xa5rde. _NEWLINE_I 1888 blev der bygget et andelsmejeri._NEWLINE_I 1868 blev byen ramt af en brand, 4 g\xc3\xa5rde, 4 huse og byens skole gik op i flammer._NEWLINE_I 1900 blev fik Skelund en station p\xc3\xa5 Aalborg\xe2\x80\x93Hadsund Jernbane, og byen_NEWLINE_fik status som stationsby. Byens udseende skiftede karakter. En del g\xc3\xa5rde flyttede ud af byen for at give plads til jernbanen. Der blev bygget nye huse med forretninger og flere nye beboelseshuse blev opf\xc3\xb8rt. flere huse blev bygget i 2 etager. Derudover kom der en del tilflyttere til byen. Der blev samme \xc3\xa5r bygget en kro._NEWLINE_Omkring \xc3\xa5rhundredeskiftet (1900) blev Skelund beskrevet s\xc3\xa5ledes:_NEWLINE_Skelum (Skelund) med Kirke, Pr\xc3\xa6stegd., Skole, L\xc3\xa6gebolig, Sparekasse (opr. 31/11 1870; 31/3 1898 var Sparernes Tilgodehav._NEWLINE_105,988 Kr., Rentef. 4 pCt., Reservef. 6019 Kr., Antal af Konti 344), K\xc3\xb8bmandsforretn., Andelsmejeri, M\xc3\xb8lle, Kro og J\xc3\xa6rnbanestation; Veddum_NEWLINE__NEWLINE_med Skole, Forsamlingshus (opf. 1884), Afholdsforening, M\xc3\xb8lle og J\xc3\xa6rnbanehpl. Saml. af Gde. og Huse: Veddum-Vorn, Tornskj\xc3\xa6r, Veddum-Vandkj\xc3\xa6r, R\xc3\xb8nholt og Hylt. Gaarde: N\xc3\xb8rkj\xc3\xa6r (Forpagtergd. under Visborggd.), Sandagergd. med Teglv\xc3\xa6rk.\n_START_SECTION_\nBanetrac\xc3\xa9et\n_START_PARAGRAPH_\nNational cykelrute 5 (\xc3\x98stkystruten) g\xc3\xa5r gennem Skelund og f\xc3\xb8lger den nedlagte Aalborg-Hadsund Jernbanes trac\xc3\xa9 fra Skelund Hovedgade mod nordvest gennem Veddum til Solbjerg Stationsby og fra Idr\xc3\xa6tsvej mod syd til H\xc3\xb8gholt. Gennem byen f\xc3\xb8lger ruten vejnettet, men mellem Skelund Hovedgade og korn- og foderstofforretningen Hedegaard g\xc3\xa5r der en gr\xc3\xa6skl\xc3\xa6dt sti i udkanten af det tidligere stationsomr\xc3\xa5de bag Skelund Station.\n_START_SECTION_\nSkelund Midtpunkt\n_START_PARAGRAPH_\nDa Andelskassen i 2007 lukkede sin afdeling i byen, blev bygningen k\xc3\xb8bt af en gruppe borgere i byen, der med ildsj\xc3\xa6l og energi indrettede stedet til Skelund Midtpunkt. Bygningen bruges nu af de lokale borgere i stor stil til forskellige arrangementer, men samtidig er der blevet plads til fortsat forretningsliv. Andelskassen har fortsat et lejet lokale i bygningen, de har opsat en pengeautomat uden for bygningen. Der ogs\xc3\xa5 en klinik for zoneterapi."